Am 1. April 1928 isch dr Gropius as Diräkter vom Bauhuus zruggdräte, wil s Komflikte mit dä stedtische Behörde gee het. Er het dr Schwiizer Archidekt Hannes Meyer zum neue Diräkter vorgschlage, und dä het für s Bauhuus nit nume d Devise "Volksbedarf statt Luxusbedarf" uusegee, sondern au d Zsämmenarbet mit dr Industrii intensiviert. Wäge däm het s politische Druck voh de ufstiigende Nationalsozialiste gee und Händel zwüsche de "aagwandte" und de "freie" Künstler wie em Klee het sich zuegspitzt.